EkBass/fiwiki-20250220-pages-articles huggingface dataset:
J. O. Tallqvist

Jarl Olof ”Olle” Henrik Tallqvist (17. tammikuuta 1910 Helsinki – 1. maaliskuuta 1993 Helsinki) oli suomalainen kulttuuritoimittaja. == Elämäkerta == Tallqvist valmistui ylioppilaaksi Nya svenska läroverketistä 1927. Hän opiskeli Helsingin yliopistossa kirjallisuushistoriaa ja estetiikkaa Gunnar Castrénin ja Yrjö Hirnin johdolla valmistuen filosofian kandidaatiksi 1934 ja maisteriksi 1936. Tallqvist työskenteli toimittajana Svenska Pressenissä 1934–1944 ja sen seuraajassa Nya Pressenissä 1945–1952. Hän toimi 1952–1964 ruotsalaisen kansanpuolueen lehdistösihteerinä ja 1964–1975 Hufvudstadsbladetin kulttuuritoimittajana ja esimiehenä eläkkeelle jääntiinsä saakka. Eläkkeellä ollessaan hän avusti Hufvudstadsbladetia ja Helsingin Sanomia. Hän myös käänsi kirjallisuutta suomesta ruotsiksi ja toimitti matrikkeleita, hakuteoksia ja aikakauslehtikatalogeja. Tallqvist oli Suomen ruotsalaisen kirjailijaliiton puheenjohtaja 1952–1961 ja hallituksen puheenjohtaja 1961–1976 sekä valtion kirjallisuustoimikunnan jäsen 1974–1976 ja puheenjohtaja 1977–1979. Arkkitehti ja emeritusprofessori Tore Tallqvist oli J. O. Tallqvistin poika. == Toimitteita == * Visor i fält. Redaktion J. O. Tallqvist och Nils W. Lindholm. Propaganda-aseveljet r.y., Helsingfors 1943, 3. uppl. 1944. * Finland för Norden: Uttalanden om vårt nordiska samarbete. Redaktör J. O. Tallqvist. Söderström, Helsingfors 1944. Suomeksi nimellä Suomi kuuluu Pohjolaan: Lausuntoja pohjoismaisesta yhteistyöstämme. Suomen Kirja, Helsinki 1944. * Press och publicister i svenska Finland. Utg. av Finlands svenska publicistförbund; matrikelkommitté Henrik von Bonsdorff, Gunnar Strandell och J. O. Tallqvist. Helsingfors 1951. * Karl Alfred Ludvig och Edla Vilhelmina Tallqvist efterkommande: Släktmatrikel 1975. Helsingfors 1975. * Tillägnas Hannes Tallqvist på hans 100-årsdag 4.8.1985. Sammanst. av Carita Ström och J. O. Tallqvist. N. Costiander, Åbo 1985. == Käännöksiä == * Viborgs återerövring: Reportage i ord och bild från Karelska näsets befrielse. Översättning från finskan av J. O. Tallqvist. Söderström & C:o, Helsingfors 1942. (Alkuteos: Viipuria kohti: TK-miesten kuvauksia, piirroksia ja valokuvia Kannaksen vapautussodasta.) * Puntila, L. A.: Finlands politiska historia 1809–1966. Övers. från 5. finskspråkiga, rev. och utvidgade uppl. av J. O. Tallqvist. Schildt, Helsingfors 1972. (Alkuteos Suomen poliittinen historia 1809–1966.) * Klinge, Matti: Blick på Finlands historia. Övers. till svenska av Marita och J. O. Tallqvist. Otava 1977, 5. omarb. uppl. 1983. * Meri, Veijo: Han som blev Aleksis Kivi. Till svenska av Marita och J. O. Tallqvist. Söderström, Helsingfors 1979. (Alkuteos: Aleksis Stenvallin elämä.) == Lähteet == ==Aiheesta muualla== * * Nykarlebyvyer: J. O. Tallqvist. * Kirjasampo.fi: J. O. Tallqvist. Luokka:Suomalaiset toimittajat Luokka:Suomalaiset kielenkääntäjät Luokka:Vuonna 1910 syntyneet Luokka:Vuonna 1993 kuolleet
Breaking Bad (2. tuotantokausi)

Yhdysvaltalaisen televisiosarjan Breaking Badin toinen tuotantokausi alkoi AMC:lla 8. maaliskuuta 2009 ja päättyi 31. toukokuuta 2009. Suomessa kausi alkoi Nelosella 5. huhtikuuta 2013 ja päättyi 28. kesäkuuta 2013. Kausi on esitetty myös maksullisella Nelonen Kino -kanavalla useita kertoja, joista ensimmäinen alkoi 12. lokakuuta 2011 ja päättyi 28. lokakuuta 2011. Kausi julkaistiin DVD:nä 16. maaliskuuta 2010 alueella 1, 26\. heinäkuuta 2010 alueella 2 (johon kuuluu myös Suomi) ja 8. helmikuuta 2010 alueella 4. Se koostuu seitsemästä noin 47 minuutin pituisesta jaksosta. == Näyttelijät == === Pääosissa === === Muut näyttelijät === ==Jaksot== === 737 (Seven Thirty- Seven) === === Tukalat paikat (Grilled) === === Selityksiä (Bit by a Dead Bee) === === Alamäkeä (Down) === === Hävikkiä (Breakage) === === Kukkuluuruu (Peekaboo) === === Mustaa ja sinistä (Negro y Azul) === === Soita Saulille (Better Call Saul) === === Neljä päivää (4 Days Out) === === Juhlat (Over) === === Diili (Mandala) === === Uusi elämä (Phoenix) === === Kipupisteitä (ABQ) === == Katso myös == *Luettelo televisiosarjan Breaking Bad jaksoista == Lähteet == Luokka:Tuotantokaudet
Vihdoin vapaa

Vihdoin vapaa on Kristalin kolmas single. Sen julkaisi Universal Music Group digitaalisesti ladattavana 23. marraskuuta 2013 ja sillä myös duetoi Mikael Gabriel. Kappaleelle on tehty myös musiikkivideo, joka julkaistiin videopalvelu YouTubessa kaksi päivää singlejulkaisun jälkeen. Video kuvattiin kokonaan Nokia Lumia 1020 älypuhelimella. "Vihdoin Vapaa" ei ole toistaiseksi päässyt lainkaan listoille. ==Kappalelista== # ==Lähteet== Luokka:Mikael Gabrielin kappaleet Luokka:Kristalin kappaleet Luokka:Vuoden 2013 kappaleet
Pamela Frank

Pamela Frank (s. 1967 New York) on yhdysvaltalainen viulisti. Hän syntyi pianistivanhemmille, Claude Frankille ja Lilian Kallirille, ja on usein soittanut viulusonaatteja isänsä kanssa. 5-vuotiaana Frank aloitti viulutuntien ottamisen Shirley Givensin johdolla. Hän oli tämän oppilaana 11 vuoden ajan ennen opintojen jatkamista Szymon Goldbergin ja Jaime Laredon johdolla. Hän aloitti uransa muodollisesti vuonna 1985 esiintymisellä Carnegie Hallissa New Yorkin jousiorkesterin kanssa. Frank opiskeli vielä Curtis Institute of Musicissa, jossa hänen isänsä oli henkilökunnan jäsenenä. Vuotta ennen valmistumistaan Curtisista (1989) Frank voitti Avery Fisher Career Grantin.AllMusic: Pamela Frank Frank on esiintynyt kamarimuusikkona ja lisäksi solistina New Yorkin filharmonikkojen, Chicagon sinfoniaorkesterin, Cincinnatin sinfoniaorkesterin, Detroitin sinfoniaorkesterin, Houstonin sinfoniaorkesterin, San Franciscon sinfoniaorkesterin, Los Angelesin filharmonikkojen, Academy of St. Martin-in-the-Fieldsin, Tšekin filharmonikkojen, Berliinin filharmonikkojen, Wienin sinfoniaorkesterin, Orchestre National de Francen, Pietarin filharmonikkojen ja Orchestre de Parisin kanssa. Kapellimestareita, joiden kanssa Frank on tehnyt yhteistyötä, ovat olleet muiden muassa Wolfgang Sawallisch, David Zinman, Seiji Ozawa, Juri Temirkanov, Leonard Slatkin ja Christoph von Dohnányi. Sooloresitaalidebyyttinsä Carnegie Hallissa Frank teki vuonna 1995. Frank on levyttänyt muun muassa kantaesittämänsä Aaron Jay Kernisin teokset Lament and Prayers for Violin and Orchestra ja Still Movement With Hymn pianokvartetille. Muihin levytyksiin lukeutuu tulkintoja Ludwig van Beethovenin sonaateista ja Wolfgang Amadeus Mozartin konsertoista. == Lähteet == == Aiheesta muualla == * Viralliset sivut Luokka:Yhdysvaltalaiset viulistit Luokka:Vuonna 1967 syntyneet Luokka:Elävät henkilöt
Christoffer Edlund

Christoffer Edlund (s. 3. helmikuuta 1987) on ruotsalainen jääpalloilija. Hän edustaa Ruotsin Elitserienissä pelaavaa Villa Lindköpingiä. Edlund nousi kasvattajaseurassaan Vetlanda BK:ssa edustusmiehistöön 16-vuotiaana kaudella 2003–2004. Vetlandan parhaaseen saavutukseen Edlund oli viemässä seuraa syksyllä 2008 joukkueen selvittyä Champions cupissa pronssiotteluun. Edlundin teki tällöin rangaistuslaukauskilpailussa Vetlandan voittomaalin Dynamo Kazania vastaan. Hän oli viimeisenä Vetlanda-kautenaan 2008-2009 ottamassa Magnus Muhrénin kanssa jaetun maalikuninkuuden. Seuraavana syksynä hän siirtyi Sandvikeniin. Pelit uudessa seurassa lähtivät hyvin käyntiin. Hän teki heti ensimmäisenä syksynä uuden Ruotsin ylimmän sarjan yhden pelin maaliennätyksen eli 12 maalia Sandvikenin voittaessa Katrineholmin lukemin 22-2. Edlund oli Ruotsin jääpallomestaruuden voittaneessa Sandvikenin joukkueessa kausilla 2010-2011 ja 2011-2012. Molemmilla näillä kausilla hän voitti maalintekijäkuninkuuden ja pistekuninkuuden. Nilsson on pelannut neljät MM- kisat ja saavuttanut niissä kaksi maailmanmestaruutta (2009 ja 2010). Vuoden 2011 MM-kisoissa Edlund oli kisojen maalikuningas 16 maalilla. Näiden kisojen jälkeen hän oli loukkaantuneena eikä osallistunut kaksiin seuraaviin MM- kisoihin. , Edlund palasi maajoukkueeseen syksyllä 2013. ==Saavutukset== Maajoukkueessa * Kaksi MM-kultaa: 2009 ja 2010 * MM-hopea: 2014 * MM-pronssi: 2011 Seurajoukkueissa * Ruotsin mestari: 2011, 2012, 2021 * Ruotsin mestaruushopeamitalisti: 2013 Henkilökohtaisesti * Elitserienin maalikuningas: 2009 (44 maalia - yhdessä Magnus Muhrénin kanssa), 2010 (91 maalia) ja 2011 (77 maalia), * Elitserienin pistekuningas: 2010 (108 pistettä) ja 2011 (88 pistettä), * MM-kisojen maalikuningas: 2011 (16 maalia) == Lähteet == *International Bandy Database *Bandy i Fokus ===Viitteet=== Luokka:Ruotsalaiset jääpalloilijat Luokka:Vuonna 1987 syntyneet Luokka:Elävät henkilöt
Lisa Beznosiuk

Lisa Beznosiuk (s. 20. elokuuta 1956 Sheffield) on brittiläinen huilisti. Hän opiskeli Guildhall School of Musicissa Lontoossa, ja hänestä tuli englantilaisten periodi-instrumentteja hyödyntävien ryhmien suosikki. Hänelle opetti modernia huilunsoittoa Kathryn Lukas ja barokkihuilua Stephen Preston. Beznosiuk teki soolodebyyttinsä vuonna 1983. Hän on esiintynyt ja levyttänyt laajasti English Baroque Soloists -, Academy of Ancient Music - ja English Concert -kokoonpanojen kanssa.AllMusic: Lisa Beznosiuk. Beznosiuk oli mukana perustamassa Orchestra of the Age of Enlightenmentia ja liittyi vuonna 1992 London Classical Playersiin. Hän on myös esiintynyt resitalistina muiden muassa luutisti Nigel Northin, cembalisti Maggie Colen ja sellisti Richard Tunnicliffen (puolisonsa) kanssa. Beznosiukin huomattavimpiin levytyksiin lukeutuu tulkinta Wolfgang Amadeus Mozartin G-duurikonsertosta, jonka johtaa Christopher Hogwood. Muiden levytysten joukossa on Georg Friedrich Händelin sonaattien ja Antonio Vivaldin konserttojen tulkintoja.Hyperion Records: Lisa Beznosiuk. Beznosiuk opettaa useissa konservatorioissa Lontoon seudulla. Beznosiukilla on ukrainalais-irlantilaiset juuret. Hän sai heinäkuussa 2006 Royal Academy of Musicin kunniajäsenyyden.Royal Academy of Music: Lisa Beznosiuk . == Lähteet == Luokka:Brittiläiset huilistit Luokka:Vuonna 1956 syntyneet Luokka:Elävät henkilöt
Korfun julistus

Korfun julistus oli 20. heinäkuuta 1917 allekirjoitettu julistus, joka loi pohjan Jugoslavian valtion perustamiselle ensimmäisen maailmansodan jälkeen. Julistuksessa vaadittiin yhteisen eteläslaavien valtion perustamista serbien, kroaattien ja sloveenien liiton pohjalta. Julistuksen allekirjoittivat Serbian pääministeri Nikola Pašić ja Jugoslavian komitean puheenjohtaja Ante Trumbić.The Corfu Declaration, 20 July 1917 Firstworldwar.com. Viitattu 27.11.2013. Allekirjoitus tapahtui Kreikan Korfussa, jossa Serbian hallitus tuolloin oli maanpaossa.Corfu Declaration Encyclopædia Britannica Online Academic Edition. Viitattu 27.11.2013. Julistus oli suuri voitto Jugoslavian komitean johtaja Trumbićille, joka oli kannattanut ajatusta serbien, kroaattien ja sloveenien liittovaltiosta. Lontoosta käsin toiminut Jugoslavian komitea edusti Itävalta-Unkarin eri slaavilaisia kansallisuuksia. Serbian pääministeri Pašić oli sen sijaan suhtautunut ajatukseen Jugoslaviasta epäluuloisesti, sillä hän oli ensisijaisesti kiinnostunut vain laajentamaan Serbian alueita. Kun Serbia menetti helmikuun vallankumouksen myötä tärkeimmän tukijansa Venäjän, Trumbić sai taivuteltua Pašićin suostumaan yhteiseen julistukseen, joka edusti kompromissia heidän tavoitteistaan. Kulissien takana Pašić kuitenkin pyrki varmistamaan, etteivät ympärysvallat ryhtyisi sodan jälkeen asioimaan Jugoslavian komitean kanssa Serbian hallituksen sijasta.The Corfu Declaration Firstworldwar.com. Viitattu 27.11.2013. Johtavat ympärysvallat Iso-Britannia ja Ranska siunasivat Itävalta-Unkarin hajottamiseen tähdänneen Korfun julistuksen. Korfun julistuksessa suositeltiin tulevasta Jugoslavian valtiosta perustuslaillista monarkiaa, jota hallitsisi Karađorđević-suku, ja jossa eri kansallisuuksille ja uskonnollisille ryhmille taattaisiin tasavertaiset oikeudet. Tasaveroiset oikeudet luvattiin jopa kyrillisille ja latinalaisille aakkosille sekä serbien, kroaattien ja sloveenien omille lipuille ja vaakunoille. Julistuksessa luvattiin myös, että äänioikeus tulevassa valtiossa tulisi olemaan yleinen ja yhtäläinen, ja siinä esitettiin suunnitelma perustuslakia säätävän kansalliskokouksen valinnasta ja toiminnasta. Julistuksen mukaan gregoriaaninen kalenteri piti ottaa käyttöön koko valtakunnassa mahdollisimman pian. Serbian sijaishallitsijana toiminut prinssi Aleksanteri kannatti myös ajatusta Jugoslavian valtiosta. Maailmansodan päätyttyä hän julisti 1. joulukuuta 1918 perustetuksi Serbien, kroaattien ja sloveenien kuningaskunnan, jota myös Korfun julistuksessa oli tarjottu uuden valtion nimeksi. Kuningaskunta uudelleennimettiin lokakuussa 1929 Jugoslaviaksi. ==Lähteet== ==Aiheesta muualla== *Julistuksen teksti englanniksi Firstworldwar.com Luokka:Julistukset Luokka:Ensimmäisen maailmansodan politiikka Luokka:1917 Luokka:Jugoslavian kuningaskunta
Daniel Välitalo

Daniel Välitalo (s. 23. elokuuta 1976) on ruotsalainen uransa lopettanut jääpalloilija. Hän pelasi kaikkiaan 18 kautta Ruotsin pääsarjan Edsbyns IF:ssä voittaen seitsemän Ruotsin mestaruutta. Välitalo aloitti uransa kotiseutunsa IFK Kalixin riveissä, jonka jääpalloilijoista tuli myöhemmin 1990-luvulla jääpallon erikoisseura Kalix Bandy. Kaudesta 2000-2001 alkaen Välitalon pelasi Ruotsin ylintä jääpallosarjaa Edsbyns IF:n riveissä. Edsbyn riveissä hän oli mukana vuosien 2004-2008 mestarijoukkueessa saavutuksena viisi Ruotsin mestaruutta. Syksyllä 2008 saavutuksena oli vielä Maailmancupin voitto. Edsbyn-uraa jatkoi 13 kautta aina kevääseen 2013 asti. Sen jälkeen hän siirtyi Venäjän liigan Dynamo Kazaniin. Kazanissa vietetyn kauden jälkeen Välitalo palasi Edsbyns IF:ään jatkaen vielä viisi kautta aina kevääseen 2019 asti. Näin Välitalo edusti Edsbyns IF:ää kaikkiaan 18 kautta. Välitalon maajoukkueura alkoi marraskuussa 2008. Hän on pelannut sen jälkeen seitsemät MM-kisat ja saavuttanut niissä kolme maailmanmestaruutta (2009, 2010, 2012). ==Saavutukset== Maajoukkueessa * 3 MM-kultaa: 2009, 2010, 2012 * 3 MM-hopeaa: 2013, 2014, 2015 * 1 MM-pronssi: 2011 Seurajoukkueissa * Seitsemän Ruotsin mestaruutta: 2004, 2005, 2006, 2007, 2008, 2017, 2018 * Ruotsin mestaruushopea: 2009 * Jääpallon maailmancup: 2008 == Lähteet == *International Bandy Database ===Viitteet=== Luokka:Ruotsalaiset jääpalloilijat Luokka:Vuonna 1976 syntyneet Luokka:Elävät henkilöt
Breaking Bad (5. tuotantokausi)

Yhdysvaltalaisen televisiosarjan Breaking Badin viides tuotantokausi alkoi Yhdysvalloissa AMC-kanavalla 15. heinäkuuta 2012 ja päättyi 29. syyskuuta 2013. Kausi on 16-osainen ja se jaettiin kahtia siten, että kesällä 2012 esitettiin sen ensimmäiset kahdeksan jaksoa, ja seuraavana kesänä loput kahdeksan. Britanniassa ja Irlannissa jaksot oli saatavilla Netflixissä vuorokausi sen jälkeen, kun ne Yhdysvalloissa esitettiin. Sarja voitti parhaan draamasarjan Primetime Emmy -palkinnon vuonna 2013. ==Näyttelijät== ===Päärooleissa=== ===Sivurooleissa=== Luokka:Tuotantokaudet
Jalkapallon 1900-luvun tähdistöjoukkue

Jalkapallon 1900-luvun tähdistöjoukkue (, ) on vuonna 1998 valittu 1900-luvun parhaiden jalkapalloilijoiden tähdistöjoukkue. Se julkistettiin Pariisissa vuoden 1998 MM-kilpailujen avausottelun yhteydessä. Pelaajat joukkueeseen valitsi 250 jalkapallotoimittajasta koostunut kansainvälinen raati. == Joukkueeseen valitut pelaajat == Pelipaikka Pelaaja Maajoukkue Maalivahti Lev Jashin (1929–1990) (1954–1970) Puolustaja Carlos Alberto (s. 1944–2016) (1964–1977) Puolustaja Franz Beckenbauer (s. 1945) Länsi-Saksa (1965–1977) Puolustaja Bobby Moore (1941–1993) (1962–1973) Puolustaja Nílton Santos (1925–2013) (1949–1963) Keskikenttäpelaaja Johan Cruijff (1947–2016) (1966–1978) Keskikenttäpelaaja Alfredo Di Stéfano (1926–2014) (1948) (1957–1961) Keskikenttäpelaaja Michel Platini (S. 1955) (1976–1987) Keskikenttäpelaaja Garrincha (1933–1983) (1955–1966) Hyökkääjä Diego Maradona (1960–2020) (1977–1994) Hyökkääjä Pelé (S. 1940) (1956–1971) Luokka:Jalkapallopalkinnot Luokka:Tähdistökentälliset
Smolenskin kuvernementti

Smolenskin kuvernementti () oli yksi tsaari Pietari Suuren määräyksellä 29. päivänä joulukuuta (18. joulukuuta) 1708 perustetusta kahdeksasta Venäjän keisarikunnan kuvernementistä. Aluksi kuvernementille ei määritelty tarkkoja rajoja, mutta lueteltiin kuhunkin kuvernementtiin kuuluvat tärkeimmät kaupungit. Smolenskin kuvernementti toimi keisarikunnan hallinnollisena alueena vuosina 1708–1713, 1726–1775 ja 1796–1929. Vuosina 1713–1726 alue oli jaettu Moskovan ja Riian kuvernementtien maaksi. Vuosina 1776–1796 se oli osa Smolenskin käskynhaltijakuntaa (наме́стничество). thumb|left|330px|Smolenskin kuvernementti ja sen kihlakuntajako 1821. ja . Venäjän keisarikunnan ensimmäisessä koko maan kattaneessa väestönlaskennassa 1897 Smolenskin kuvernementin asukasluku oli 1 525 279 henkeä ja pinta-ala 49 212,2 neliövirstaa eli noin 56 006,6 neliökilometriä. Väestöstä 92,1 prosenttia (1 404 384 as.) asui maaseudulla ja 7,9 prosenttia (120 895 as.) kaupungeissa. Väestö jakautui äidinkielensä perusteella seuraavasti: (iso)venäläisiä 91,6 %, valkovenäläisiä 6,6 %, juutalaisia 0,7 %, puolalaisia 0,5 %, latvialaisia 0,2 % ja muita % 0,3%. Ortodoksisen kirkon piiriin kuului 97.58 % asukkaista, vanhauskoisia oli 1,47 %, juutalaisia 0,46%, katoliseen kirkkoon kuuluvia 0,35 % , luterilaisia 0,14 % väestöstä ja muhamedinuskoisia vain 142 henkeä. Kuvernementti jakautui kihlakuntiin (ujezd), joita oli 12 kappaletta sekä vuonna 1897 että 1914. Kuvernementinkaupunki oli Smolensk (46 699 as.). Suuria kihlakuntakaupunkeja olivat tässä vaiheessa myös Roslavl (17 776 as.) ja Vjazma (15 645 as). Vuoden 1897 väestönlaskennan aikaan kuvernementissä oli seuraava kihlakuntajako: Smolenskin kuvernementin kihlakunnat 1897 Kihlakunta Pinta-ala (neliövirstaa) (neliövirsta=1,138062 km2) Asukasluku Hallintokeskus Belyin kihlakunta Belyi (6 952 as.) Dorogobužin kihlakunta Dorogobuž (6 486 as.) Duhovštšinan kihlakunta Duhovštšina (3 109 as.) Gžatskin kihlakunta Gžatsk (6 324 as.) Jelnjan kihlakunta Jelnja (2 441 as.) Juhnovin kihlakunta Juhnov (2 249 as.) Krasnyin kihlakunta Krasnyi (2 753 as.) Poretšjen kihlakunta Poretšje (5 688 as.) Roslavlin kihlakunta Roslavl (17 776 as.) Smolenskin kihlakunta Smolensk (46 699 as.) Sytšovkan kihlakunta Sytšovka (4 773 as.) Vjazman kihlakunta Vjazma (15 645 as.) Smolenskin kuvernementti lakkautettiin lopullisesti vuonna 1926. == Lähteet == ==Aiheesta muualla== *
Sipilä (Lempäälä)

Sipilä on Lempäälän Sääksjärvellä samannimisen järven rannalla sijaitseva osa- alue. Sipilään kulku tapahtuu rautatien yli Sääksjärven valoristeyksestä. Sipilään on alettu rakentamaan uutta asutusta. ==Alueet== Sipilän alueet ovat Sipilä ja Sipilän perä. Sipilän keskustassa on uutta asutusta ja perällä jonkin verran 1960-luvun asutusta ja myös vanhempia taloja. Perimmäisenä on Rajapolun alue, jossa on 13 uutta tonttia, joihin on rakennettu. ==Metsät== Ammejärven laavu on käytetty nuotiopaikka Sipilän eteläisellä puolella olevassa metsässä. Sinne pääsee rautatiesillan päästä lähtevää opastettua polkua pitkin, Haavikontien ja Hakatien päästä, sekä perältä lähtevältä metsäautotieltä, jota kutsutaan peräkylänmäeksi. ==Lähteet== Luokka:Sääksjärvi (Lempäälä)
Roxana Briban

Roxana Briban (1971 Bukarest – 20. marraskuuta 2010 Bukarest)[Briban Operabase: Roxana Briban] oli romanialainen sopraano. Hän aloitti laulamisen kuusivuotiaana ja teki ammattimaisen debyyttinsä vuonna 2000 Bukarestin kansallisoopperassa Contessan roolissa Wolfgang Amadeus Mozartin Figaron häissä. Kansainvälisen uransa Briban aloitti vuonna 2003 esiintymällä Wienissä Georges Bizet'n Carmenissa Michaelan roolissa. Lisäksi Briban esiintyi Berliinissä, Toulousessa, Amsterdamissa, Soulissa, Bangkokissa ja Santiago de Chilessä. Hänen sopimuksensa Bukarestin kansallisoopperan kanssa päätettiin vuonna 2009. Tämän jälkeen hän kärsi puolisonsa mukaan masennuksesta, ja hänen kuolemansa 39-vuotiaana oli ilmeinen itsemurha.The Independent: Obituaries: Roxana Briban == Lähteet == Luokka:Romanialaiset oopperalaulajat Luokka:Sopraanot Luokka:Vuonna 1971 syntyneet Luokka:Vuonna 2010 kuolleet Luokka:Itsemurhan tehneet
Ecuadorinkirjopyrstö

Ecuadorinkirjopyrstö (Phlogophilus hemileucurus) on kolibreihin kuuluva lintulaji. Sitä tavataan uhanalaisena Etelä-Amerikasta. ==Koko ja ulkonäkö== Ecuadorinkirjopyrstö kasvaa noin 8-9 cm pitkäksi. Selästään lintu on hohtavan vihreä. Rinta on väriltään valkoinen ja vatsa on valkoinen tihein vihrein pilkuin. Pyrstö on viuhkamainen ja väriltään tumman vihreä. Ecuadorinkirjopyrstön pyrstön kärjessä ja tyvessä on valkoinen juova. ==Levinneisyys ja elinympäristö== Ecuadorinkirjopyrstöä tavataan Andeilta Kolumbiasta, Ecuadorista ja Perusta. Sen elinympäristöä ovat kosteat ainavihannat metsät ja niiden tiheiköt tyypillisesti 400-1 500 metrin korkeudella merenpinnasta. Laji luokitellaan elinvoimaiseksi ja sen suurin uhka on sopivan elinympärsitön hakaaminen laidunmaiksi, kahvin- tai teen viljelyyn ja kaivosten vuoksi. Lajin kannan suuruutta ei ole arvioitu. ==Lähteet== Luokka:Kolibrit
Jimmy Heath

Jimmy ("Little Bird") Heath (25. lokakuuta 1926 Philadelphia, Pennsylvania – 19. tammikuuta 2020 Loganville, Georgia) oli yhdysvaltalainen jazzia esittävä ja säveltävä tenorisaksofonisti. Hän soitti myös sopraanosaksofonia ja huilua. Hänen alkuperäissävellyksiänsä ovat muun muassa ”C.T.A.” ja ”Gingerbread Boy”. Alun perin Heath soitti alttosaksofonia Howard McGheen (1947–1948) ja Dizzy Gillespien big bandin (1949–1950) kanssa. Tenorisaksofoniin hän siirtyi 1950-luvun alussa. Myöhemmin hän teki yhteistyötä muiden muassa Chet Bakerin, Art Blakeyn, Miles Davisin, Kenny Dorhamin, Gil Evansin, Milt Jacksonin, Art Farmerin ja Heath Brothers -kokoonpanossa Percy ja Tootie Heathin kanssa. Heath levytti kokoonpanon johtajana useille levymerkeille. Häntä kuullaan sekä säveltäjänä että soittajana yli 125 levytyksellä. == Lähteet == Luokka:Yhdysvaltalaiset jazzsaksofonistit Luokka:Yhdysvaltalaiset lauluntekijät Luokka:Vuonna 1926 syntyneet Luokka:Vuonna 2020 kuolleet
Micipsa

Micipsa oli Numidian kuningas 100-luvulla eaa. Hän oli aikaisemman kuninkaan Masinissan vanhin poika. Micipsan valtakaudella Numidia oli laaja maa ja sillä oli voimakas armeija. Hänen kuolemansa johti kuitenkin veriseen kiistaan kuninkuudesta hänen poikiensa kesken. ==Elämäkerta== Micipsa nousi kuninkaaksi hänen isänsä Masinissan kuoltua vuonna 148 eaa. Numidia käsitti tuolloin alueen nykyisen Algerian rannikolla Moulouya-joelta lännessä Rooman valtaamaan Karthagoon idässä. Micipsalla oli käytössään suurehko armeija, johon kuului jalka- ja ratsuväkeä sekä sotanorsuja. Numidialla oli myös pieni laivasto. Micipsa oli kiinnostunut kreikkalaisesta filosofiasta ja kannusti oppineita kreikkalaisia siirtolaisia asettumaan pääkaupunkiinsa Cirtaan. Numidian suhteet Roomaan Micipsan valtakaudella olivat edelleen hyvät, vaikkakin alkuperäinen syy maiden liittoumalle, Karthago, oli jo voitettu kolmannessa puunilaissodassa. Kuollessaan vuonna 118 eaa. Micipsa jätti jälkeensä kaksi poikaa, Adherbalin ja Hiempsalin, sekä adoptoimansa Jugurthan. Kuninkuuden hän jätti Jugurthalle, mutta tämä johti lopulta sotaan poikien kesken maan jakautuessa ensin kolmeen osaan ja Jugurthan saadessa myöhemmin ylivallan. ==Lähteet== Luokka:Numidian kuninkaalliset Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Kleandros

Kleandros (, , k. 498 eaa.) oli Sisilialaisen Gelan kaupungin tyranni. Hän pohjusti valtansa harvainvallalle ja perusti kreikkalaisperäisen Sisiliaa hallinneen Pantaridien dynastian. Hänen hallintokautensa alkoi vuonna 505 eaa. ja päättyi hänen murhaansa. Sabyllos-niminen kaupunkilainen murhasi Kleandroksen tarkoituksenaan saada kaupunkiin demokratia. Kleandroksen veli Hippokrates jatkoi tyranniaa. On arveltu, että Kleandros laittoi alulle kaupungin muurin rakentamisen naapuriensa sikulien pelossa.Dunbabin, T. J.: The Western Greeks, 1948; Griffin, M. J.: The Tyrannies in the Greek Cities of Sicily: 505-466 BC, PhD thesis, University of Leeds (2005) 108-110. == Lähteet == Luokka:Sisilian tyrannit Luokka:Ennen ajanlaskun alkua syntyneet Luokka:400-luvulla eaa. kuolleet
Zaida

Zaida on naisen etunimi. Nimi on arabialaista alkuperää, joka on femiininen muoto nimestä Zayd. Se tulee arabian sanasta ziyada, joka tarkoittaa "kasvaa". Suomessa nimi Zaida on toukokuuhun 2023 mennessä annettu 370 lapselle. ==Tunnettuja Zaida-nimisiä== * Zaida Ben-Yusuf (1869–1933), yhdysvaltalainen valokuvaaja * Zaida Bergroth (s. 1977), suomalainen elokuvaohjaaja * Zaida Eriksson-Lihr (1895–1974), suomalainen professori, lääketieteen ja kirurgian tohtori ja lastentautien erikoislääkäri * Zaida Hämäläinen (s. 1974), suomalainen malli ja näyttelijä * Zaida Sillantaka (1901–1977), suomalainen runoilija. ==Lähteet== Luokka:Etunimet
Gavin Bryars

thumb|right|Gavin Bryars soittamassa kontrabassoa. Gavin Bryars (s. 16. tammikuuta 1943 Goole, Yorkshire, Englanti) on brittiläinen säveltäjä. Hän toimi alun perin jazzmuusikkona ja esiintyi basistina Derek Baileyn ja Tony Oxleyn kanssa. Jazzin vaikutus näkyy hänen improvisaation käytössään. 1960-luvun lopussa hän alkoi opiskella ja työskennellä innovatiivisten säveltäjien, kuten John Cagen ja Cornelius Cardewin johdolla. Vuonna 1969 Bryars alkoi opettaa Portsmouth College of Artissa, jossa hän oli mukana perustamassa Portsmouthin sinfoniaorkesteria. Hänen ensimmäinen merkittävä sävellyksensä (The Sinking of the Titanic) on tältä ajalta. Hänen myöhempiä teoksiaan ovat muiden muassa Jesus’ Blood Never Failed Me Yet, madrigaalit, Glorious Hill (1988) sekä oopperat Medea (1984), Doctor Ox's Experiment (1998) ja G. Teoksessa Writing on Water Bryars teki yhteistyötä koreografi Carolyn Carlsonin kanssa.AllMusic: Gavin Bryars Bryarsin musiikkia kuultiin Suomessa jo vuonna 1969, jolloin Amos Andersonin taidemuseossa esitettiin hänen puolituntinen nauhateoksensa A Must For All Sibelians. Vuonna 1981 Bryars perusti Gavin Bryars Ensemblen. Se vieraili Helsingin juhlaviikoilla vuonna 1995 esittämässä teoksensa The Sinking of the Titanic ja Jesus’ Blood Never Failed Me Yet. Vuonna 2015 Bryars vieraili Taideyliopistossa johtamassa Nyky Ensemblea Liisa Pentin tanssiteoksessa, jonka musiikkina käytettiin teosta The Sinking of the Titanic. == Lähteet == Luokka:Brittiläiset säveltäjät Luokka:Englantilaiset oopperasäveltäjät Luokka:Brittiläiset jazzmuusikot Luokka:Kontrabasistit Luokka:Vuonna 1943 syntyneet Luokka:Elävät henkilöt
Kuutoskaupungit

Kuutoskaupungit on termi, jota käytetään kuvaamaan Suomen suurimpia kaupunkeja Helsinkiä, Espoota, Tamperetta, Vantaata, Oulua ja Turkua yhtenä käsitteenä. Termiä käytetään erityisesti tilastollisissa yhteyksissä, erilaisissa raporteissa sekä indikaattoreissa, joissa verrataan kuutoskaupunkien kehitystä keskenään tai muuhun Suomeen nähden. Kuutoskaupungeissa ja niiden keskustaajamissa asui vuoden 2021 lopulla yli kaksi miljoonaa suomalaista, noin 39 prosenttia koko väestöstä. == Katso myös == * Luettelo Suomen suurimmista kaupungeista * Helsingin keskustaajama * Oulun keskustaajama * Tampereen keskustaajama * Turun keskustaajama == Lähteet == == Aiheesta muualla == * Suomen kuutoskaupungit – Tilastollisia erityispiirteitä 2007 * Kuutoskaupungit – Kuutoskaupunkien ekologisen kestävyyden indikaattorit 2006–2010 * Kuutoskaupungit julkistivat tavoitteensa hallitusohjelmaan *Kuuden suurimman kaupungin tilastollisia erityispiirteitä 2014 Luokka:Suomen maantiede Luokka:Suurkaupunkialueet
Tabea Zimmermann

Tabea Zimmermann (s. 8. lokakuuta 1966 Lahr) on saksalainen alttoviulisti. Hän on yksi suhteellisen harvoista alttoviulisteista, jotka ovat saaneet kansainvälistä kriitikkojen arvostusta ja suuren ihailijajoukon. Zimmermann on esiintynyt muiden muassa Berliinin filharmonikkojen, Leipzigin Gewandhaus- orkesterin ja Orchestre de la Suisse Rmoanden kanssa. Zimmerman on myös esittänyt lukuisia hänelle sävellettyjä teoksia, joiden joukossa ovat György Ligetin sooloalttoviulusonaatti (kantaesitetty 1994) sekä muita kappaleita Heinz Holligerilta, Wolfgang Rihmiltä, Sally Beamishilta, Georges Lentzilta ja Josef Talilta. Zimmermannin ohjelmistoon kuuluu myös perinteisiä teoksia muiden muassa Johann Sebastian Bachilta, Wolfgang Amadeus Mozartilta, Ludwig van Beethovenilta, Richard Straussilta, Edward Elgarilta, Ralph Vaughan Williamsilta, Max Bruchilta, Paul Hindemithiltä ja Alfred Schnittkeltä. Zimmermann on levyttänyt lukuisille levymerkeille, joihin ovat kuuluneet Deutsche Grammophon, EMI, Harmonia Mundi ja Naxos.AllMusic: Tabea Zimmermann Zimmermann aloitti alttoviulunsoiton opinnot kolmevuotiaana ja lisäksi pianonsoiton viiden vuoden iässä. 13-vuotiaana hän pääsi Musikhochschule Freiburgiin opiskelemaan Ulrich Kochin johdolla. Myöhemmin hän opiskeli Salzburgin Mozarteumissa pääopettajanaan Sándor Végh. Hän voitti huomattavissa kilpailuissa ensipalkintoja alkaen vuodesta 1982. Suurten eurooppalaisten ja israelilaisten orkesterien kanssa tehdyn yhteistyön lisäksi Zimmermann on esiintynyt myös kamarimuusikkona muiden muassa Gidon Kremerin, Pamela Frankin ja Steven Isserlisin kanssa. Hän on toiminut opetustehtävissä Musikhochschule Saarbrückenissä (vuodesta 1987), Frankfurtin musiikkiyliopistossa (vuodesta 1994) ja Hanns Eisler -musiikkiakatemiassa (vuodesta 2002). Zimmermann on ollut Arcanto-kvartetin jäsenenä. Kokoonpano debytoi Stuttgartissa vuonna 2004. Myös myöhemmät kvartetin esiintymiset olivat menestyksekkäitä, ja vuonna 2007 kokoonpano julkaisi Harmonia Mundille levytyksen Béla Bartókin viidennestä ja kuudennesta kvartetosta. Solistina Zimmermannin levytyksiin lukeutuu Myrios Classicsin vuonna 2009 julkaistu CD, joka koostuu Max Regerin alttoviulumusiikista ja J. S. Bachin sellomusiikin sovituksista. Zimmermann voitti Accademia Musicale Chigianan kansainvälisen palkinnon.Naxos: Tabea Zimmermann Tammikuussa 2020 hänelle myönnettiin Ernst von Siemens -musiikkipalkinto. Zimmermann on kapellimestari David Shallonin leski ja meni myöhemmin naimisiin kapellimestari Steven Sloanen kanssa.Violas are getting all the prizes Slipped Disc == Lähteet == == Aiheesta muualla == * Viralliset sivut , Luokka:Saksalaiset alttoviulistit Luokka:Vuonna 1966 syntyneet Luokka:Elävät henkilöt
Jossain on kai vielä joulu

Jossain on kai vielä joulu on Leevi and the Leavings -yhtyeen vuonna 1990 levytetty jouluaiheinen kappale. Kappale julkaistiin yhtyeen kahdeksannella studioalbumilla Varasteleva joulupukki sekä erillisenä singlenä kappaleen ”Elämä ikkunan takana” kanssa. Sävellyksen ja sanoituksen on tehnyt Gösta Sundqvist. Kappaleen on väitetty muistuttavan yhdysvaltalaisen Darlene Loven vuonna 1963 levyttämää kappaletta ”Christmas (Baby Please Come Home)”. Kappaleen on levyttänyt myöhemmin muun muassa Katri Helena. ”Jossain on kai vielä joulu” on ollut useampana vuonna kaupallisten radiokanavien soitetuimpien joululaulujen joukossa. Esimerkiksi vuonna 2021 Gramexin tilastojen mukaan kappale oli 10. sijalla, ja soitettiin kaiken kaikkiaan 316 kertaa. ==Lähteet== Luokka:Leevi and the Leavingsin kappaleet Luokka:Vuoden 1990 kappaleet Luokka:Suomalaiset joululaulut
Sten (nimi)

Sten tai Steen on pohjoismainen miehen etunimi. Nimi johtuu ruotsin kielen kiveä tarkoittavasta sanasta sten ja viittaa toden­näköisesti lapselle toivottuihin ominaisuuksiin kuten lujuuteen, kestävyyteen ja horju­matto­muuteen. Ruotsissa nimi on ollut käytössä jo keski­ajalla. Stenin nimi­päivä on suomen­ruotsalaisen kalenterin mukaan 28. marraskuuta. Vuosina 1908–1928 samalla päivällä oli myös suomen­kielisessä kalenterissa nimen muunnos Steen. Nimi Sten on Suomessa annettu Digi- ja väestötietoviraston tietojen mukaan marraskuuhun 2023 mennessä noin 1 470 henkilölle, muunnos Steen vain muutamalle kymmenelle. == Tunnettuja Sten- ja Steen-nimisiä == * Sten Andersson (1923–2006), ruotsalainen poliitikko * Sten Axelsson Banér (1546–1600), ruotsalainen valtaneuvos * Sten Berglund (1947–2024), ruotsalainen valtiotieteilijä ja professori * Sten Bergman (1895–1975), ruotsalainen biologi, eläin- ja lintutieteilijä * Sten Carl Bielke (1709–1753), ruotsalainen virkamies, kasvitieteilijä ja hovioikeudenneuvos * Sten Nilsinpoika Bielke nuorempi (1624–1684), ruotsalainen amiraali, valtaneuvos ja laamanni * Steen Steensen Blicher (1782–1848), tanskalainen pappi ja kirjailija * Sten Branzell (1893–1959), ruotsalainen arkkitehti * Sten Broman (1902–1983), ruotsalainen alttoviulisti, kapellimestari ja säveltäjä * Steen Christensen (s. 1964), tanskalainen rikollinen * Sten Ducander, Ensio Konsta (1923–1986), suomalainen säveltäjä ja radiotoimittaja * Steen Due (1898–1974), tanskalainen maahockeypelaaja * Sten Feldreich (s. 1955), ruotsalainen koripalloilija * Sten Fincke (k. 1599), Hämeen linnan käskynhaltija * Sten-Olof Hansén (s. 1939), suomalainen yritysjohtaja, kansainvälisen liiketoiminnan ja markkinoinnin professori * Sten Holm (1887–1932), suomalainen jääkäriluutnantti ja tehtaanjohtaja * Sten Eriksson Leijonhufvud (1518–1568), ruotsalainen valtaneuvos ja diplomaatti * Sten Pentus (s. 1981), virolainen moottoriurheilija * Sten Pettersson (1902–1984), ruotsalainen aitajuoksija ja olympiamitalisti * Steen Rasmussen (s. 1955), tanskalainen elinkeinoelämän tutkija * Sten Rudholm (1918–2008), ruotsalainen juristi ja Ruotsin akatemian jäsen * Sten Selander (1891–1957), ruotsalainen kirjailija, kriitikko ja kasvitieteilijä * Sten Stensen (s. 1947), norjalainen pikaluistelija, maailmanmestari ja olympiavoittaja * Sten Stockmann (1902–1975), suomalainen yritysjohtaja ja kauppaneuvos * Sten Sture vanhempi (1440–1503), Ruotsin valtionhoitaja 1470–1497 ja 1501–1503 * Sten Sture nuorempi (1493–1520), Ruotsin valtionhoitaja 1512–1520 * Sten Suvio (1911–1988), suomalainen nyrkkeilijä * Sten Söderskär, oik. Ragnar Öller (1893–1960), suomenruotsalainen kirjailija * Sten Söderström (1948–1996), suomalainen SKDL:n ja DeVan kansanedustaja * Sten Tolgfors (s. 1966), ruotsalainen poliitikko ja ministeri * Sten Carl Tudeer (1840–1905), suomalainen eversti, hovitallimestari ja Senaatin talousosaston varapuheenjohtaja * Sten Wahlund (1901–1976), ruotsalainen väestö- ja tilastotieteilijä * Sten Wistrand (s. 1954), ruotsalainen kirjailija, kirjallisuudentutkija ja yliopistonlehtori == Lähteet == == Aiheesta muualla == Luokka:Etunimet
Claude Frank

Claude Frank (24. joulukuutahttps://www.philly.com/philly/obituaries/20141229_Pianist_Claude_Frank__a_master_Mozartean__89.html 1925 NürnbergLibrary of Congress: Claude Frank – 27. joulukuuta 2014) oli saksalaissyntyinen, yhdysvaltalaistunut pianisti. Hän opiskeli Saksassa, Ranskassa ja sitten Yhdysvalloissa Artur Schnabelin sekä Karl Ulrich Schnabelin johdolla. Lisäksi hän opiskeli Columbian yliopistossa säveltämistä ja Tanglewoodissa Serge Koussevitzkyn johdolla orkesterinjohtoa. Frank debytoi Leonard Bernsteinin ja New Yorkin filharmonikkojen kanssa vuonna 1959. Hän esiintyi useimpien suurien sinfoniaorkesterien kanssa Yhdysvalloissa, Euroopassa ja Etelä-Amerikassa. Hän levytti RCA Recordsille kaikki Ludwig van Beethovenin pianosonaatit. Hänen muiden levytystensä joukossa on tulkintoja Wolfgang Amadeus Mozartin konsertoista.Curtis Institute of Music: Claude Frank Frankin edesmennyt puoliso Lilian oli myös pianisti. Parin yhteinen tytär, Pamela Frank, on viulisti. Claude Frank toimi opetustehtävissä Yale School of Musicissa ja Curtis Institute of Musicissa. Frankilla oli Yhdysvaltain kansalaisuus vuodesta 1944. == Lähteet == == Aiheesta muualla == * AllMusic: Claude Frank * Naxos: Claude Frank Luokka:Yhdysvaltalaiset pianistit Luokka:Vuonna 1925 syntyneet Luokka:Vuonna 2014 kuolleet
Runokuu

Runokuu-festivaali on Nuoren Voiman Liiton vuosittain järjestämä kirjallisuusfestivaali. Viikon mittainen Runokuu järjestetään elokuun lopussa, ja se on Helsingin juhlaviikkojen yhteistyöfestivaali. Festivaalin lähtökohtia ovat maksuttomuus, taiteidenvälisyys, elämyksellisyys ja ohjelman tarjoaminen kaikenikäisille. Festivaalin perustivat Nuoren Voiman Liitto ja Helsingin kaupunginkirjasto. Ensimmäinen Runokuu järjestettiin vuonna 2005. Vuonna 2013 Runokuun kansainvälinen pääesiintyjä oli yhdysvaltalainen avantgarde-runoilija Sam Pink. Vuonna 2014 Runokuu järjestettiin kymmenettä kertaa. Viikon mittaiseen festivaaliin kuului lähes 40 tapahtumaa. Pääesiintyjinä olivat amerikkalainen runolegenda Ron Silliman ja palestiinalais-tanskalainen kohua herättänyt runoilija Yahya Hassan. ==Lähteet== ==Aiheesta muualla== *Runokuu- festivaali Luokka:Suomen kirjallisuustapahtumat Luokka:Runotapahtumat Luokka:Helsingin tapahtumat
Poljanan taistelu

Poljanan taistelu oli toisen maailmansodan viimeisiä taisteluja Euroopassa. Taistelussa kohtasivat Kosta Nađin johtamat Jugoslavian partisaanit sekä viimeiset akselivaltojen sotilaat, jotka eivät hyväksyneet antautumista. Noin 30 000 sotilaan joukkoihin kuuluivat muiden muassa Armeijaryhmä E:n joukkoja, Itsenäisen Kroatian valtion joukkoja, Slovenian Kotivartion ja Montenegron Vapaaehtoisjoukkoja, jotka koostuivat tšetnikeistä ja Lijevčen kentän taistelusta selvinneistä joukoista. Taistelu käytiin Poljanan alueella lähellä Prevaljen kylää Jugoslaviassa nykyisen Slovenian alueella 14.–15. toukokuuta 1945 kuusi päivää Saksan antautumisen jälkeen. Taistelu oli viimeinen akselivaltojen joukkojen käymä taistelu liittoutuneita vastaan Euroopassa. Myöhemmin taistelun jälkeen Bleiburgin murhenäytelmä sai alkunsa. Luokka:Toisen maailmansodan taistelut Luokka:Saksan taistelut Luokka:Yhdistyneen kuningaskunnan taistelut
Hyperoksaluria

Hyperoksaluria on koiran kuolemaan johtava aineenvaihduntasairaus, jonka aiheuttaa resessiivisesti periytyvä geenimutaatio. Mutaatio aiheuttaa AGT- entsyymiin häiriön, joka johtaa oksalaatin kertymisen elimistöön. Munuaisiin kertyvät oksalaattikiteet johtavat munuaisten toimintavajaukseen. Sairautta esiintyy coton de tuléarilla ja tiibetinspanielilla. Sen aiheuttavalle geenimutaatiolle on kehitetty DNA-testi. Hyperoksaluriaa on todettu harvinaisena myös ihmisillä. == Lähteet == Luokka:Koirien perinnölliset sairaudet Luokka:Aineenvaihduntasairaudet
Hesitation Marks

Hesitation Marks on industrial rock -yhtye Nine Inch Nailsin kahdeksas studioalbumi. Albumi julkaistiin elokuussa 2013 ja siitä julkaistiin kaksi eri versiota, joiden ainoa ero on tapa jolla ne on masteroitu. Toinen versioista, "Audiophile Mastered Version", on masteroitu siten että kappaleet ovat hiljaisempia, mutta kuulostavat muuten paremmalta hyvällä laitteistolla toistettuna. Albumi sai osakseen enimmäkseen positiivisia arvosteluita. Yhtyeen laulaja ja pääasiallinen tuottaja Trent Reznor kertoi The New York Times -lehden haastattelussa pitävänsä yhtyeen The Downward Spiral -albumia mielessään Hesitation Marksia tehdessään. Albumi nousi Suomen virallisen listan sijalle 17. == Kappaleet == # # # # # # # # # # # # # # === Japanin bonuskappale === # * === Deluxe version bonuskappaleet === # * # # === iTunes bonuskappale === # * == Arvostelut == * Metacritic: 77/100Metacritic: Reviews for Hesitation Marks by Nine Inch Nails * AllMusic: AllMusic review * Alternative Press: Alternative Press: Album review * Entertainment Weekly: B+Entertainment Weekly review * Nyt.fi: Nyt.fi: Levyarvio * Pitchfork Media: 7.0/10Pitchfork Media review * Rolling Stone: Rolling Stone: Album review * Rumba: Rumba: Trent Reznor tekee oikein sen, mitä Axl Rose teki Chinese Democracylla * Soundi: Soundi: Levyarvio * Sputnikmusic: 3.6/5Sputnikmusic: Staff review == Lähteet == Luokka:Nine Inch Nailsin albumit Luokka:Vuoden 2013 albumit
Mawlawi Abdul Kabir

Mawlavi Mohammed Abdul Kabir on Talibanin johtajia. The list of individuals belonging to or associated with the Taliban, Yhdistyneet kansakunnat, October 4, 2006 Hän toimi 16. huhtikuuta – 13. marraskuuta 2001 Afganistanin pääministerinä. YK kertoo, että hän oli toinen varamies Talebanin ministerineuvostossa; Nangarharin maakunnan kuvarnööri ja itäisen alueen johtaja. YK:n mukaan Kabir syntyi vuosien 1958 ja 1963 välillä Paktiassa ja hän kuuluu Zardran heimoon. YK kertoo, että Kabir on aktiivinen terroritoimissa Itä-Afganistanissa. ==Lähteet== Luokka:Afganistanin pääministerit Luokka:Taliban Luokka:1900-luvulla syntyneet Luokka:Elävät henkilöt
Kastanjakutoja

Kastanjakutoja (Ploceus rubiginosus) on kutojien heimoon kuuluva varpuslintu. ==Levinneisyys== Kastanjakutojaa tavataan Itä-Afrikassa sekä erillään Afrikan lounaisosissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kutojat
Nokia Lumia 525

Nokia Lumia 525 on Nokian marraskuussa 2013 julkistama Windows Phone 8 -pohjainen älypuhelin. Se on seuraaja Lumia 520 -mallille, ja on ulkoisesti lähes identtinen lukuun ottamatta kiiltävää takakuorta 520:n mattapintaisen sijasta. Merkittävimmät uudistukset liittyivät RAM-muistin kasvattamiseen, mikä mahdollistaa entistä useampien sovellusten yhtäaikaisen ajon. Puhelimessa on neljän tuuman kosketusnäyttö, viiden megapikselin kamera sekä kahdeksan gigatavua sisäistä muistia. Puhelinta saa mustana, oranssina, valkoisena ja keltaisena. Puhelin tulee aluksi myyntiin Aasian, Afrikan ja Lähi-idän alueilla.http://www.nokia.com/global/products/phone/lumia525/specifications/ http://mobiili.fi/2013/11/27/nokia-lumia-525-julki-parannettu-versio- lumia-520sta/http://www.digitoday.fi/vimpaimet/2013/11/28/nokia-julkisti- tarkean-lumian-hiljaisuudessa-miksi/201316586/66 == Lähteet == * Nokia Lumia 525 - GSMArena.com === Viitteet === 525 Luokka:Windows Phone -pohjaiset laitteet Luokka:Vuoden 2013 matkapuhelimet
Abdul Rahim Hatef

Abdul Rahim Hatef (20. toukokuuta 1926 – 19. elokuuta 2013) oli afganistanilainen poliitikko. Hän toimi Afganistanin demokraattisen tasavallan viimeisinä vuosina sen varapresidenttinä. Hän syntyi Kandaharissa.Afghanistan: organization of the Peoples Democratic Party of Afghanistan/Watan Party, Governments and biographical sketches 1982-1998 Ennen Kabulin piiritystä hän oli Afganistanin presidentti kaksi viikkoa huhtikuussa 1992, koska edellinen presidentti Mohammad Najibullah menetti valtansa. Hän kuoli 19. elokuuta 2013 Alphen aan den Rijnissa, Alankomaissa.http://larawbar.net/37662.html == Lähteet == Luokka:Afganistanin valtionpäämiehet Luokka:Vuonna 1926 syntyneet Luokka:Vuonna 2013 kuolleet
Chang’e 3

Chang’e 3 () on Kiinan kansantasavallan kolmas kuuluotain ja ensimmäinen kuulaskeutuja ja kuukulkija. Luotain laukaistiin avaruuteen 1. joulukuuta 2013 Pitkä marssi 3B -kantoraketilla Xichangin avaruuskeskuksesta.Spectacular Liftoff Thrusts China’s First Rover ‘Yutu’ to the Moon Luotain asettui Kuuta kiertävälle radalle 6. joulukuuta 2013Kiinan Jadekaniini saapui Kuun kiertoradalle ja laskeutuja laskeutui onnistuneesti Kuun pinnalle 14. joulukuuta 2013. Kyseessä oli ensimmäinen pehmeä laskeutuminen Kuuhun 37 vuoteen.Jadekaniini mönkii Kuussa joulukuussaKiinan kuumönkijän laskeutuminen hetki hetkeltäChang'e-3 moon landing set for Sat. night China lands Jade Rabbit robot rover on Moon ==Tehtäväsuunnitelma== Luotaimen laskeutumisalue oli Maasta nähtynä Kuun luoteisosassa Sinus Iridumin ja Mare Imbriumin alueella. Luotain laskeutui suunnitellun laskeutumisalueen itäosaan (44.1260°N 19.5014°W) noin 40 kilometriä etelään halkaisijaltaan kuusi kilometriä olevasta Laplace F -kraatterista. ===Laskeutuja=== Laskeutujan kuivamassaa on noin 1200 kg. Laskeutujassa on sekä aurinkokennot että RTG sähköntuotantoa varten. Laskeutujassa on 3 eri mittalaitetta ja neljä kameraa. Ultravioletti- teleskooppi havainnoi taivaankappaleita kuten tähtiä ja galakseja. Ultavioletti-kamera kuvaa Maan plasmakehää. Laskeutujassa on kolme kuun maisemaa kuvaavaa panoraamakameraa sekä yksi laskeutumiskamera. ===Kulkija=== Kulkijan massa on noin 120 kg. Kulkijassa on ainoastaan aurinkokennot. Yutu- kulkijan varustukseen kuuluu maaperätutka ja kaksi spektrometriä, joilla se tutkii Kuun pintaa. Lisäksi siinä on kaksi panoraamakameraa sekä lukuisia kulkijan hallintaan liittyviä kameroita.Chang’e 3 – Mission Overview Yutu- kulkija toimii Kuussa noin 3 kuukauden ajan ja liikkuu noin 10 km:n matkan. Kulkijan tehtävänä on myös valmistella vuodelle 2017 suunniteltua näytteenottolentoa. == Katso myös == *Chang’e 1 *Chang’e 2 *Chang’e 4 *Chang’e 5 ==Lähteet== Luokka:Kuuluotaimet Luokka:Kiinan avaruustoiminta Luokka:Vuoden 2013 avaruustoiminta
Kultaniskakutoja

Kultaniskakutoja (Ploceus aureonucha) on kutojien heimoon kuuluva varpuslintu. ==Levinneisyys== Kultaniskakutojaa tavataan Kongon demokraattisessa tasavallassa ja Ugandassa. Sen kannaksi arvioidaan 350–1 500 yksilöä. Lajin levinneisyysalue on hyvin pieni, ja sen pieni populaatio on pienenemässä. Tämän takia se on luokiteltu erittäin uhanalaiseksi. ==Elintavat== Kultaniskakutoja elää alankojen sademetsissä, ja suurin osa havainnoista on tehty tiheissä, luonnontilaisissa metsissä. Laji on tavattu parvissa, joissa on ollut suurimmillaan 60 yksilöä, ja on mahdollista, että laji esiintyy tavallisesti parvissa. Kultaniskakutoja käyttää ravinnokseen hyönteisiä ja hedelmiä. ==Lähteet== Luokka:Kutojat Luokka:Uhanalaiset linnut
Tikkakutoja

Tikkakutoja (Ploceus tricolor) on kutojien heimoon kuuluva varpuslintu. ==Levinneisyys== Tikkakutojaa tavataan Afrikan länsi- ja keskiosissa. Lajin on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kutojat
Valkoniskakutoja

Valkoniskakutoja (Ploceus albinucha) on kutojien heimoon kuuluva varpuslintu. ==Levinneisyys== Valkoniskakutojaa tavataan Afrikan länsi- ja keskiosissa. Sen on kuvattu olevan yleisesti harvinainen, mutta sen kannankehitys on vakaa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kutojat
Madagaskarinsepelkutoja

Madagaskarinsepelkutoja (Ploceus nelicourvi) on kutojien heimoon kuuluva varpuslintu. ==Levinneisyys== Madagaskarinsepelkutojaa tavataan kotoperäisenä Madagaskarissa. Lajin on kuvattu olevan yleinen kosteissa metsissä saaren luoteis-, pohjois- ja itäosissa. Sen kannankehitys on vakaa, ja laji on luokiteltu elinvoimaiseksi. ==Lähteet== Luokka:Kutojat
Haji Mohammed Chamkani

Haji Mohammad Chamkani (; s. 1947) on afganistanilainen poliitikko, joka oli väliaikainen Afganistanin presidentti Neuvostoliiton tukeman Afganistanin demokraattisen tasavallan aikana. Aiemmin hän toimi varapresidenttinä Babrak Karmalin hallituksessa."Afghan Tribal Leader Named Acting President." (24 November 1986). The New York Times. Section A. Hän pääsi presidentin virkaan Babrak Karmalin erottua. Kuulumatta poliittiseen puolueeseen, heimojohtajan vaikutusvallan ja useiden suhteiden ansioista hänen valtansa ulottui Pakistaniin asti. Kuitenkin Mohammed Najibullah oli valtion todellinen hallitsija, sillä hän oli Afganistanin salaisen poliisin (KHAD) päällikkö ja Afganistanin kommunistisen puolueen pääsihteeri. Chamkanin toimikaudella Neuvostoliitto ilmoitti halukkuudestaan neuvotella ja poistaa osan joukoistaan Afganistanista. Hänen toimikautenaan maa sai myös uuden perustuslain. ==Lähteet== Luokka:Afganistanin valtionpäämiehet Luokka:Afganistanin presidentit Luokka:Afganistanilaiset kommunistit Luokka:Vuonna 1947 syntyneet Luokka:Elävät henkilöt
Madagaskarinkeltakutoja

Madagaskarinkeltakutoja (Ploceus sakalava) on kutojien heimoon kuuluva varpuslintu. ==Levinneisyys== Madagaskarinkeltakutojaa tavataan kotoperäisenä Madagaskarissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kutojat
Aasiankultakutoja

Aasiankultakutoja (Ploceus hypoxanthus) on kutojien heimoon kuuluva varpuslintu. ==Levinneisyys== Aasiankultakutojaa tavataan Kaakkois-Aasian pohjoisosissa. Lajin kannaksi arvioidaan 15 000–30 000 yksilöä. Se on vähenemässä melko nopeasti ja on luokiteltu silmälläpidettäväksi. ==Lähteet== Luokka:Kutojat
Nicholas Kraemer

Nicholas Kraemer on brittiläinen cembalisti ja kapellimestari. Hän on julkaissut muun muassa Antonio Vivaldin konserttolevytyksiä Naxos- levymerkille.AllMusic: Nicholas Kraemer Hän on Manchester Cameratan pysyvä vierailijakapellimestari sekä Music of the Baroquen (Chicago) ja Kristiansandin sinfoniaorkesterin päävierailijakapellimestari. Kraemer on johtanut myös Berliinin filharmonikkoja, Chicagon sinfoniaorkesteria, Rotterdamin filharmonikkoja, Bergenin filharmonikkoja, Göteborgin sinfoniaorkesteria, The Halléa ja BBC:n filharmonikkoja. Kraemer on johtanut eri maissa Wolfgang Amadeus Mozartin, Georg Friedrich Händelin ja Claudio Monteverdin oopperoiden esityksiä.Caroline Phillips Management == Lähteet == == Aiheesta muualla == * AllMusic: Nicholas Kraemer Luokka:Brittiläiset cembalistit Luokka:Brittiläiset kapellimestarit Luokka:Syntymävuosi puuttuu Luokka:Elävät henkilöt
Chen (hanhisuku)

Chen on hanhien alaheimoon kuuluva lintusuku. Joissain luokitteluissa suku luokiteltu kuuluvaksi harmaahanhien (Anser) sukuun. Esimerkiksi BirdLife Suomen luokittelussa ei ole sukua Chen. == Lajit == * Beringinhanhi (Chen canagica) * Eskimohanhi eli rossinhanhi (Chen rossii) * Lumihanhi (Chen caerulescens) BirdLife Suomen luokittelussa edellä mainitut lajit on sijoitettu harmaahanhien (Anser) sukuun. == Lähteet == Luokka:Hanhet